Eskom se gemors vergroot | Die Vryburger
Eskom se onvermoë om doeltreffend te funksioneer het weer na vore gekom met die jongste finansiële inligting wat bekend gemaak is.
Munisipaliteite skuld Eskom reeds R23,5 miljard volgens die verslag wat Minister Pravin Gordhan vrygestel het.
Die bekendmaking toon dat die skuld wat aan Eskom betaal moet word, steeds styg, en is ’n vingerwysing dat die entiteit nie bereid is om voet neer te sit en munisipaliteite se kragtoevoer af te sny as hulle nie klokslag hulle rekenings vereffen nie.
In Maart vanjaar het Gordhan berig dat munisipaliteite se skuld aan die kragvoorsiener op R20 miljard staan, maar slegs 5 maande later gestyg het tot R23,5 miljard.
Dit is ’n klinkklare bewys dat Eskom bestuur en direksie nie oor die vaardigheid beskik om die entiteit te bestuur nie, het ingeligte bronne gesê. Amanda sing weer in Deltapark | Netwerk24
Deur AJ Opperman 26 Augustus 2018 17:00
Die sangeres Amanda Strydom is terug vir nog nadat sy in Februarie die openingskonsert van die nuwe Theatre in the Park in Deltapark, Johannesburg, aangebied het.
Op 8 September hou sy weer konsert, dié keer met ’n ander produksie. In dié konsert sal sy van haar grootste treffers van die afgelope 40 jaar sing.
Dit sluit liedjies in soos “My kamer”, “Vrou by die spieël”, “Paris Skies”, “Ek loop die pad” en “Pelgrimsgebed”.
Sy sing ook in Frans, Nederlands en Engels in dié konsert.
Lyall Ramsden het die teater in Deltapark begin. Hy het van die gebou bewus geword toe hulle die kortfliek Vossie vergas homself hier verfilm het.
Strydom was die eerste kunstenaar wat hier opgetree het en sy het haar kabaretproduksie State of the Heart uitgevoer.
Intussen is komedie- sowel as musiekaande al hier aangebied.
* Kaartjies vir Strydom se konsert op 8 September begin om 20:00 en kos R175. Besoek quicket.co.za om te bespreek. Die adres is Craighallweg 77, Deltapark, Johannesburg.
* Intussen tree Strydom Donderdag vir die eerste keer in vier jaar in die Centurion-teater op met haar produksie Stadig oor die klippers, wat vanjaar by die KKNK gedebuteer het. Strydom sing hierin ook die musiek van Leonard Cohen, Sting, Édith Piaf en Marlene Dietrich – sommige vir die eerste keer. Sy belig die temas van liefde, dood en die blou planeet. Die tyd en kaartjiepryse van hierdie konsert moet nog bevestig word.
* Stadig oor die klippers begin om 19:30 en kaartjies kos R140. Besoek tickets.tixsa.co.za om te bespreek.
Meer oor: Amanda Strydom | Theatre In The Park | Centurionteater | Musiek | Teater